Национален сојуз на глуви и наглуви на Република Северна Македонија (со скратен назив: НСГНРСМ), согласно Програмата за работа за 2024 година и Законот за употреба на знаковниот јазик, со поддршка од страна на Министерството за труд и социјална политика, преку Комисијата за знаковен јазик организира и спроведува обуки за изучување на знаковен јазик. Целта е подигнување на јавната свест кај пошироката јавност за поголема афирмација, употреба и примена на знаковниот јазик кај нас во општеството.

НСГНРСМ согласно Одлука од 25.06.2024 година, објавува:

ЈАВЕН ОГЛАС

за потреба од лица - обучувачи (предавачи) по знаковен јазик

I - НСГНРСМ има потреба од ангажирање на вкупно:

* 2 (две) лица – Обучувачи,

на определено време од денот на потпишување на Договорот за услуги до 31.12.2024 година, за следната работна позицја:

* Обучувач, односно Предавач по знаковен јазик.

Од кандидатот за Обучувач, односно Предавач по знаковен јазик се бара да биде слушно лице кое што поседува Сертификат за познавање на знаковен јазик и е во постојана комуникација со глуви лица, активно го користи и применува знаковниот јазик. Добро и точно да има познавање од македонскиот знаковен јазик. Да има завршено високо образование, да има искуство со предавање пред поголем број лица, да има способност и адаптација за тимска работа, да е позитивен и флексибилен.

Работниот ангажман содржи подготовка на план и програма за работните часови, предавање по знаковен јазик два пати во неделата (по 90 минути) односно осум пати/месечно и подготовка на извештај за спроведените предавања.

Согласно Програмата за работа на НСГНРСМ е предвидено во тековната година Обучувачот, односно Предавачот по знаковен јазик да реализира предавање во два циклуси, со две групи на посетители.

Предавањето за изучување на знаковен јазик, до стекнување на Сертификат за познавање на знаковен јазик, се спроведува во 6 (шест) нивоа. Времетраењето на едно ниво до стекнување на Диплома, односно познавање на знаковен јазик за одредено ниво, е од 3 (три) месеци. Бројот на лица, односно една група на посетители за изучување на знаковен јазик е максимум до 18 посетители/лица.

Бруто исплата за овој работен ангажман, според Договорот за услуги е во износ од МКД 60.000 (шеесет илјади денари) со пресметан персонален данок.

II – Се повикуваат сите заинтересирани кандидати да ги достават своите работни биографии – СV и мотивациски писма на македонски јазик, како и копија од лична карта, државјанство диплома за завршено високо образование и Сертификат за познавање од знаковен јазик, на следниот E-mail:nsgnrm@gmail.com или во запечатен коверт по пошта на следната адреса: ул. 11 Октомври бр.42/а, 1000 Скопје.

На надворешната страна на ковертот задолжително да се наведе : До комисија за знаковен јазик при НСГНРСМ, за Обучувач односно Предавач по знаковен јазик.

Рокот за пријавување е 5 (пет) работни дена сметано од денот на објавување на огласот, односно краен датум за прием на апликации е: 17.07.2024 година (среда) , 16:00 часот. Изборот ќе биде направен во рок од 5 дена, по истекот на рокот за пријавување.

Нема да се разгледуваат апликации кои не се комплетно доставени, според наведените потреби, за работните позиции наведени во огласот.

Попречните прашања (еднакви можности, полова и родова еднаквост, етничка припадност и сл.) ќе бидат земени предвид во сите аспекти при избор за трите работни позиции.

Овој оглас е објавен на веб страната на НСГНРСМ, [www.deafmkd.org.mk](http://www.deafmkd.org.mk).